stanford-oval/wikipedia huggingface dataset:
X-เม็น (ภาพยนตร์ชุด)
ภาพยนตร์ > X-เม็น ไตรภาคดั้งเดิม (2000–2006) > X-เม็น ศึกมนุษย์พลังเหนือโลก (2000)

บทความหลัก: X-เม็น ศึกมนุษย์พลังเหนือโลก
ภาพยนตร์เปิดตัวด้วย โลแกนและโร้ค เข้าสู่ความขัดแย้งระหว่างกลุ่ม เอ็กซ์เมนของศาสตราจารย์เอ็กซ์ กับ กลุ่มบราเธอร์ฮูดออฟมิวแทนต์ส นำโดย แมกนีโต โดยแมกนีโตตั้งใจที่จะกลายพันธุ์ผู้นำระดับโลกในการประชุมสุดยอดของสหประชาชาติด้วยเครื่องจักรที่เขาสร้างขึ้นเพื่อทำให้เหล่ามนุษย์กลายพันธุ์เป็นที่ยอมรับ แต่เขาไม่รู้ว่าการบังคับกลายพันธุ์นี้จะส่งผลให้พวกเขาต้องเสียชีวิต
ในปี ค.ศ. 1993 ทเวนตีท์เซนจูรีฟอกซ์และผู้อำนวยการสร้าง ลอเรน ชูเลอร์ ดอนเนอร์ ซื้อสิทธิ์ในการสร้างภาพยนตร์เอ็กซ์เมน แอนดรูว์ เควิน วอล์กเกอร์ ได้รับการว่าจ้างให้เขียนบทภาพยนตร์และ เจมส์ แคเมรอน แสดงความสนใจที่จะเป็นผู้อำนวยการสร้าง ในที่สุด ไบรอัน ซิงเกอร์ เซ็นสัญญาเป็นผู้กำกับในเดือนกรกฎาคม ค.ศ. 1996 แม้ว่าเขาจะไม่ใช่แฟนหนังสือการ์ตูน แต่ซิงเกอร์ก็รู้สึกทึ่งกับความคล้ายคลึงของความอคติและการเลือกปฏิบัติที่ เอ็กซ์เมน นำเสนอ จอห์น โลแกน, จอสส์ วีดอน, เอ็ด โซโลมอน, คริสโตเฟอร์ แม็คควอรี่และเดวิด เฮย์เทอร์ เขียนบทภาพยนตร์ โดยมีเพียงเฮย์เทอร์เท่านั้นที่มีชื่อในเครดิต การถ่ายทำเริ่มต้นในเดือนกันยายน ค.ศ. 1999 ใน โทรอนโต, แคนาดา และสิ้นสุดการถ่ายทำในเดือนมีนาคม ค.ศ. 2000 ภาพยนตร์ฉายเมื่อวันที่ 14 กรกฎาคม ค.ศ. 2000
ภาพยนตร์ > X-เม็น ไตรภาคดั้งเดิม (2000–2006) > X-เม็น 2 (2003)

บทความหลัก: X-เม็น 2
ภาพยนตร์ > X-เม็น ไตรภาคดั้งเดิม (2000–2006) > X-เม็น รวมพลังประจัญบาน (2006)

บทความหลัก: X-เม็น รวมพลังประจัญบาน
ภาพยนตร์ > วูล์ฟเวอรีน ไตรภาค (2009–2017) > X-เม็น: กำเนิดวูล์ฟเวอรีน (2009)

บทความหลัก: X-เม็น: กำเนิดวูล์ฟเวอรีน
ภาพยนตร์ > วูล์ฟเวอรีน ไตรภาค (2009–2017) > เดอะ วูล์ฟเวอรีน (2013)

บทความหลัก: เดอะ วูล์ฟเวอรีน
ภาพยนตร์ > วูล์ฟเวอรีน ไตรภาค (2009–2017) > โลแกน เดอะ วูล์ฟเวอรีน (2017)

บทความหลัก: โลแกน เดอะ วูล์ฟเวอรีน
ภาพยนตร์ > ภาพยนตร์ภาคก่อน X-เม็น (2011–2019) > X-เม็น รุ่น 1 (2011)

บทความหลัก: X-เม็น รุ่น 1
ภาพยนตร์ > ภาพยนตร์ภาคก่อน X-เม็น (2011–2019) > X-เม็น สงครามวันพิฆาตกู้อนาคต (2014)

บทความหลัก: X-เม็น สงครามวันพิฆาตกู้อนาคต
ภาพยนตร์ > ภาพยนตร์ภาคก่อน X-เม็น (2011–2019) > X-เม็น อะพอคคาลิปส์ (2016)

บทความหลัก: X-เม็น อะพอคคาลิปส์
ภาพยนตร์ > ภาพยนตร์ภาคก่อน X-เม็น (2011–2019) > X-เม็น ดาร์ก ฟีนิกซ์ (2019)

บทความหลัก: X-เม็น ดาร์ก ฟีนิกซ์
ภาพยนตร์ > ภาพยนตร์ เดดพูล (2016–2018) > เดดพูล (2016)

บทความหลัก: เดดพูล (ภาพยนตร์)
ภาพยนตร์ > มิวแทนท์รุ่นใหม่ (2020)

บทความหลัก: มิวแทนท์รุ่นใหม่ (ภาพยนตร์)
การตอบรับ

สำหรับรายละเอียดเพิ่มเติมเกี่ยวกับการตอบรับของภาพยนตร์แต่ละเรื่อง ให้ดูที่หัวข้อ "การตอบรับ" ในบทความของภาพยนตร์แต่ละเรื่อง
การตอบรับ > การทำเงินในบ๊อกซ์ออฟฟิศ

| ภาพยนตร์ | วันฉายในสหรัฐ | ทำเงินในบ็อกซ์ออฟฟิศ> สหรัฐและแคนาดา | ทำเงินในบ็อกซ์ออฟฟิศ> ภูมิภาคอื่น | ทำเงินในบ็อกซ์ออฟฟิศ> ทั่วโลก | อันดับสูงสุด> สหรัฐและแคนาดา | อันดับสูงสุด> ทั่วโลก | ทุนสร้าง | อ้างอิง |
| --- | --- | --- | --- | --- | --- | --- | --- | --- |
| X-เม็น ศึกมนุษย์พลังเหนือโลก | 14 กรกฎาคม ค.ศ. 2000 | $157,299,717 | $139,039,810 | $296,339,527 | 330 | 479 | $75 ล้าน |  |
| X-เม็น 2 | 2 พฤษภาคม ค.ศ. 2003 | $214,949,694 | $192,761,855 | $407,711,549 | 178 | 282 | $110 ล้าน |  |
| X-เม็น รวมพลังประจัญบาน | 26 พฤษภาคม ค.ศ. 2006 | $234,362,462 | $224,997,093 | $459,359,555 | 140 | 236 | $210 ล้าน |  |
| X-เม็น: กำเนิดวูล์ฟเวอรีน | 1 พฤษภาคม ค.ศ. 2009 | $179,883,157 | $193,179,707 | $373,062,864 | 252 | 320 | $150 ล้าน |  |
| X-เม็น รุ่น 1 | 3 มิถุนายน ค.ศ. 2011 | $146,408,305 | $207,215,819 | $353,624,124 | 373 | 360 | $160 ล้าน |  |
| เดอะ วูล์ฟเวอรีน | 26 กรกฎาคม ค.ศ. 2013 | $132,556,852 | $282,271,394 | $414,828,246 | 449 | 271 | $120 ล้าน |  |
| X-เม็น สงครามวันพิฆาตกู้อนาคต | 23 พฤษภาคม ค.ศ. 2014 | $233,921,534 | $513,941,241 | $747,862,775 | 143 | 98 | $200 ล้าน |  |
| เดดพูล | 12 กุมภาพันธ์ ค.ศ. 2016 | $363,070,709 | $420,042,270 | $783,112,979 | 46 | 89 | $58 ล้าน |  |
| X-เม็น อะพอคคาลิปส์ | 27 พฤษภาคม ค.ศ. 2016 | $155,442,489 | $388,492,298 | $543,934,787 | 336 | 178 | $178 ล้าน |  |
| โลแกน เดอะ วูล์ฟเวอรีน | 3 มีนาคม ค.ศ. 2017 | $226,277,068 | $392,744,368 | $619,021,436 | 154 | 144 | $97 ล้าน |  |
| เดดพูล 2 | 18 พฤษภาคม ค.ศ. 2018 | $324,591,735 | $460,455,185 | $785,046,920 | 64 | 87 | $110 ล้าน |  |
| X-เม็น ดาร์ก ฟีนิกซ์ | 7 มิถุนายน ค.ศ. 2019 | $65,845,974 | $186,597,000 | $252,442,974 | 1,246 | 584 | $200 ล้าน |  |
| มิวแทนท์รุ่นใหม่ | 28 สิงหาคม ค.ศ. 2020 | $23,852,659 | $24,178,539 | $48,031,198 |  |  | $67–80 ล้าน |  |
| รวม | รวม | $2,458,462,355 | $3,625,916,579 | $6,084,378,934 |  |  | $1.735 พันล้าน |  |
การตอบรับ > การตอบรับจากนักวิจารณ์และผู้ชมทั่วไป

| ภาพยนตร์ | รอตเทนโทเมโทส์ | เมทาคริติก | ซีนะมาสกอร์ |
| --- | --- | --- | --- |
| X-เม็น ศึกมนุษย์พลังเหนือโลก | 82% (174 บทวิจารณ์) | 64 (33 บทวิจารณ์) | A− |
| X-เม็น 2 | 85% (246 บทวิจารณ์) | 68 (37 บทวิจารณ์) | A |
| X-เม็น รวมพลังประจัญบาน | 57% (240 บทวิจารณ์) | 58 (38 บทวิจารณ์) | A− |
| X-เม็น: กำเนิดวูล์ฟเวอรีน | 37% (263 บทวิจารณ์) | 40 (39 บทวิจารณ์) | B+ |
| X-เม็น รุ่น 1 | 86% (298 บทวิจารณ์) | 65 (38 บทวิจารณ์) | B+ |
| เดอะ วูล์ฟเวอรีน | 71% (258 บทวิจารณ์) | 61 (43 บทวิจารณ์) | A− |
| X-เม็น สงครามวันพิฆาตกู้อนาคต | 90% (329 บทวิจารณ์) | 75 (43 บทวิจารณ์) | A |
| เดดพูล | 85% (347 บทวิจารณ์) | 65 (49 บทวิจารณ์) | A |
| X-เม็น อะพอคคาลิปส์ | 47% (343 บทวิจารณ์) | 52 (48 บทวิจารณ์) | A− |
| โลแกน เดอะ วูล์ฟเวอรีน | 93% (419 บทวิจารณ์) | 77 (51 บทวิจารณ์) | A− |
| เดดพูล 2 | 84% (417 บทวิจารณ์) | 66 (51 บทวิจารณ์) | A |
| X-เม็น ดาร์ก ฟีนิกซ์ | 22% (378 บทวิจารณ์) | 43 (52 บทวิจารณ์) | B− |
| มิวแทนท์รุ่นใหม่ | 35% (126 บทวิจารณ์) | 43 (20 บทวิจารณ์) | — |
ฟร็อยเดินแบร์ค

หมู่บ้านฟร็อยเดินแบร์ค
ฟร็อยเดินแบร์ค (เยอรมัน: Freudenberg) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี มีประชากรราว 18,000 คน เมืองนี้โดดเด่นในเรื่องของบ้านครึ่งไม้ที่มีความงดงามและมีความสำคัญทางประวัติศาสตร์
ฟริทซ์ อัลแบร์ที

ฟริทซ์ อัลแบร์ที (เยอรมัน: Fritz Alberti; 22 ตุลาคม ค.ศ. 1877 – 15 กันยายน ค.ศ. 1954) เป็นนักแสดงชายชาวเยอรมัน เขาเริ่มแสดงละครตั้งแต่ปี ค.ศ. 1921 ถึง ค.ศ. 1935
ผลงานที่ได้รับการคัดเลือก

The Other Woman (1924)
The Blackguard (1925)
The Hanseatics (1925)
Vienna - Berlin (1926)
The Student of Prague (1926)
White Slave Traffic (1926)
Café Elektric (1927)
Aftermath (1927)
That Was Heidelberg on Summer Nights (1927)
Docks of Hamburg (1928)
Because I Love You (1928)
The Gallant Hussar (1928)
The Lady and the Chauffeur (1928)
Indizienbeweis (1929)
Inherited Passions (1929)
The Ship of Lost Souls (1929)
Misled Youth  (1929)
It's You I Have Loved (1929)
The Adjutant of the Czar (1929)
Darling of the Gods (1930)
The Dreyfus Case (1930)
Zwei Menschen (1930)
The White Devil (1930)
1914 (1931)
Student Life in Merry Springtime (1931)
Death Over Shanghai (1932)
Marshal Forwards (1932)
Tannenberg (1932)
The Secret of Johann Orth (1932)
The House of Dora Green (1933)
แหล่งข้อมูลอื่น

ฟริทซ์ อัลแบร์ที ที่อินเทอร์เน็ตมูวีเดตาเบส
ฟรีดริช ชิลเลอร์

| ฟรีดริช ชิลเลอร์   Friedrich Schiller |
| --- | --- |

เกิด: โยฮัน คริสท็อฟ ฟรีดริช ชิลเลอร์ 10 พฤศจิกายน ค.ศ. 1759(1759-11-10) มาร์บัคอัมเน็คคาร์ ดัชชีเวือร์ทเทิมแบร์ค จักรวรรดิโรมันอันศักดิ์สิทธิ์
เสียชีวิต: 9 พฤษภาคม ค.ศ. 1805(1805-05-09) (45 ปี) ไวมาร์ ดัชชีซัคเซิน-ไวมาร์ จักรวรรดิโรมันอันศักดิ์สิทธิ์
อาชีพ: กวี, นักเขียนบทละคร, นักเขียน, นักประวัติศาสตร์, นักปรัชญา
สัญชาติ: เยอรมัน
แนวร่วมในทางวรรณคดี: ชตวร์มอุนท์ดรัง, สำนักคลาสสิกไวมาร์
ผลงานที่สำคัญ: The Robbers Don Carlos Wallenstein Trilogy Mary Stuart William Tell
คู่สมรส: ชาร์ล็อทเทอ ฟ็อน เล็งเงอเฟ็ลท์
บุตร: 4 คน
ญาติ: Johann Kaspar Schiller [de] (พ่อ), Elisabeth Dorothea Schiller [de], born Kodweiß (แม่), Christophine Reinwald (sister)

ลายมือชื่อ: 
โยฮัน คริสท็อฟ ฟรีดริช ฟ็อน ชิลเลอร์ (เยอรมัน: Johann Christoph Friedrich von Schiller) เป็นกวี นักเขียนบทละคร นักเขียน นักประวัติศาสตร์ นักการแพทย์ และนักปรัชญาชาวเยอรมัน หลัง ค.ศ. 1788 ชิลเลอร์ได้เป็นเพื่อนสนิทกับโยฮัน ว็อล์ฟกัง ฟ็อน เกอเทอ นักปรัชญาชื่อดัง ทั้งคู่มักจะพบปะถกเถียงเรื่องสุนทรียศาสตร์อยู่เสมอ ชิลเลอร์ยังเป็นคอยผลักดันให้เกอเทอทำงานหลายอย่างที่คั่งค้างจนแล้วเสร็จ คนในยุคปัจจุบันเรียกความสัมพันธ์และข้อถกเถียงของทั้งคู่ว่าคตินิยมคลาสสิกไวมาร์ (Weimar Classicism) ชิลเลอร์ยังเป็นผู้แต่งโคลงกลอนเยอรมันที่ชื่อปีติศังสกานท์ ซึ่งถูกนำไปดัดแปลงเป็นบทเพลงซิมโฟนีหมายเลข 9 ของลูทวิช ฟัน เบทโฮเฟิน
งานนิพนธ์ของชิลเลอร์มีลักษณะเด่นชัดในแง่ว่าไม่มีงานจำพวกโคลงรักอ่อนหวาน หรือโคลงที่แสดงความรู้สึก ความอ่อนไหวในอารมณ์ของเดี่ยวบุคคล ชิลเลอร์เขียนแต่งานที่เกี่ยวข้องกับมวลชนส่วนรวม มีภาษาและรูปแบบที่สง่าจริงจัง เนื้อหาเกี่ยวกับความคิด (Gedankenlyrik) แสดงอุดมคติสูงส่ง ต้องการเสนอคุณธรรม ความดีงามที่จะจรรโลงสังคมและมนุษย์โลกให้อยู่ด้วยกันอย่างสุขสันติ มีเกียรติ และมีเสรีภาพ
ประวัติ

ฟรีดริช ชิลเลอร์ เกิดเมื่อวันที่ 10 พฤศจิกายน ค.ศ. 1759 ในเมืองชนบทมาร์บัค แคว้นเวือร์ทเทิมแบร์ค เป็นลูกชายเพียงคนเดียวของแพทย์ทหาร ดร.โยฮัน คัสพาร์ ชิลเลอร์ (Johann Kaspar Schiller) กับนางเอลีซาเบ็ท โดโรเทอา ค็อดไวส์ (Elisabeth Dorothea Kodweiß) ส่วนบุตรอีก 5 คนเป็นลูกสาว ชิลเลอร์เติบโตมาในครอบครัวเคร่งศาสนา ตอนเด็กเขาใช้เวลาส่วนใหญ่ไปกับการศึกษาคัมภีร์ไบเบิล การศึกษาคัมภีร์ทำให้เขาเริ่มสนใจการเขียนบทละคร ช่วงที่ฟรีดริชเกิดเป็นช่วงที่บิดาติดราชการในสงครามเจ็ดปี บิดาของเขาตั้งชื่อลูกชายคนนี้ตามนามของพระเจ้าฟรีดริชมหาราช แต่แทบทุกคนเรียกเขาสั้น ๆ ว่าฟริทซ์ (Fritz)
ดร.คัสพาร์ผู้เป็นบิดาแทบจะไม่ได้อยู่ติดบ้านในช่วงสงคราม ถึงกระนั้นเขาก็พยายามปลีกตัวมาเยี่ยมครอบครัวเสมอ เมื่อสงครามสิ้นสุดใน ค.ศ. 1763 ดร.คัสพาร์ได้รับคำสั่งไปประจำการอยู่ที่เมืองชเวบิชกมึนท์ ทำให้ครอบครัวต้องย้ายบ้านตามไปที่นั่น แต่เนื่องจากปัญหาด้านค่าครองชีพ ทำให้ครอบครัวเลือกจะลงหลักปักฐานที่เมืองลอร์ช (Lorch) เมืองเล็ก ๆ ใกล้เคียงแทน
แม้ครอบครัวจะมีความสุขดีที่ลอร์ช แต่ดร.คัสพาร์กลับทำงานอย่างไม่มีความสุขที่นั่น ชิลเลอร์ได้รับการศึกษาขั้นพื้นฐานในลอร์ช แต่คุณภาพการศึกษาที่นั่นแย่มาก ฟรีดริชกับพี่สาวจึงมักจะโดดเรียนเป็นประจำ ครอบครัวชิลเลอร์ต้องการให้ฟรีดริชบวชเป็นพระ จึงฝากฝังบาทหลวงคนหนึ่งให้สอนภาษาละตินและกรีกให้เขา ฟรีดริชในวัยเด็กดูจะตื่นเต้นกับการเป็นนักบวชมาก เขามักเอาผ้าคลุมสีดำมาตัวแล้วเล่นเป็นนักบวชตามประสาเด็ก
ในปีค.ศ. 1766 ครอบครัวชิลเลอร์ย้ายไปยังเมืองลูทวิชส์บวร์ค เมืองหลวงของดัชชีเวือร์ทเทิมแบร์ค เนื่องจากดร.คัสพาร์ไม่ได้รับเงินเดือนมาสามปีแล้ว ที่ผ่านมาพวกเขาอยู่ได้ด้วยเงินเก็บซึ่งบัดนี้แทบจะไม่เหลือ ดร.คัสพาร์ได้รับการบรรจุเป็นแพทย์ทหารในกองทหารรักษาการณ์ของลูทวิชส์บวร์ค
เด็กชายชิลเลอร์เป็นที่สะดุดตาของดยุกแห่งเวือร์ทเทิมแบร์ค เขาถูกส่งตัวเขาเข้าเรียนโรงเรียนทหารของดยุก และได้เรียนวิชาแพทย์ที่นั่น เนื่องจากฟรีดริชมักป่วยออด ๆ แอด ๆ เสมอจึงหวังจะนำวิชาแพทย์มารักษาตัวเอง ที่โรงเรียนทหาร ชิลเลอร์มีโอกาสได้อ่านหนังสือของรูโซและเกอเทอ และเริ่มพูดคุยเรื่องอุดมคติคลาสสิกกับเพื่อนร่วมชั้นเรียน เขาเขียนบทละครเรื่อง จอมโจร (Die Räuber) เนื้อเรื่องเกี่ยวกับความขัดแย้งระหว่างพี่น้องชนชั้นสูงสองคน คนพี่เป็นแกนนำนักเรียนกลุ่มกบฏไปจัดตั้งกองกำลังในป่าโบฮีเมียและกลายเป็นกองโจรคุณธรรมอย่างโรบินฮูด ส่วนคนน้องซึ่งสืบทอดยศตระกูลเป็นฝ่ายปฏิวัติหัวสาธารณรัฐนิยมที่ต้องการแก้ไขความเสื่อมทรามทางสังคม บทละครนี้ทำให้เขากลายเป็นดาวเด่นขึ้นมา
ใน ค.ศ. 1780 เขาได้รับบรรจุเป็นแพทย์ทหารในเมืองชตุทท์การ์ทซึ่งเป็นงานที่เขาไม่ชอบเอาเสียเลย ชิลเลอร์หนีออกจากกรมทหารเพื่อไปแสดงละคร จอมโจร ในเมืองมันไฮม์ นั่นทำให้เขาถูกจับกุมตัวและขังคุกเป็นเวลาสองสัปดาห์ ดยุกแห่งเวือร์ทเทิมแบร์คยังได้สั่งห้ามเขาตีพิมพ์งานประพันธ์ใด ๆ อีกในอนาคต
เขาหนีออกจากชตุทท์การ์ทใน ค.ศ. 1782 และเดินทางผ่านฟรังค์ฟวร์ท, มันไฮม์, ไลพ์ซิช, เดรสเดิน จนถึงไวมาร์ ฐานะทางการเงินของชิลเลอร์ไม่ค่อยสู้ดีนักจนต้องขอความช่วยเหลือจากครอบครัวรวมถึงจากสตรีแต่งงานแล้วคนหนึ่ง ชิลเลอร์ตัดสินใจลงหลักปักฐานที่ไวมาร์ใน ค.ศ. 1787 แต่สองปีต่อมาได้งานเป็นอาจารย์ด้านประวัติศาสตร์และปรัชญาในเยนา ใน ค.ศ. 1803 เขาได้รับการประดับคำว่า ฟ็อน (von) ไว้ในนามสกุลเป็นเกียรติยศ
อนุสาวรีย์เกอเทอ-ชิลเลอร์ เมืองไวมาร์ ประเทศเยอรมนี
ฟร็อยเดินชตัท

| ฟร็อยเดินชตัท   |
| --- | --- |
เมือง
   ตราอาร์ม
ที่ตั้งของฟร็อยเดินชตัท 
ประเทศ: เยอรมนี
รัฐ: บาเดิน-เวือร์ทเทิมแบร์ค
จังหวัด: คาลส์รูเออ  
อำเภอ: Freudenstadt
พื้นที่
 • ทั้งหมด: 87.58 ตร.กม. (33.81 ตร.ไมล์)
ความสูง: 732 เมตร (2,402 ฟุต)
ประชากร (2020-12-31)
 • ทั้งหมด: 23,760 คน
 • ความหนาแน่น: 270 คน/ตร.กม. (700 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 72250
รหัสโทรศัพท์: 07441, 07442, 07443
ทะเบียนพาหนะ: FDS
เว็บไซต์: www.freudenstadt.de
ฟร็อยเดินชตัท (เยอรมัน: Freudenstadt) เป็นเมืองในรัฐบาเดิน-เวือร์ทเทิมแบร์ค ทางตอนใต้ของประเทศเยอรมนี ตั้งอยู่ทางตะวันตกเฉียงใต้ห่างจากนครชตุทการ์ทไปราว 84 กิโลเมตร เมืองฟร็อยเดินชตัทตั้งอยู่บนที่ราบสูงบริเวณชายขอบทางตะวันออกของป่าดำ เป็นสถานที่พักผ่อนขึ้นชื่อในด้านอากาศบริสุทธิ์ มีรีสอร์ทและโรงแรมหรูมากมายในเมืองแห่งนี้
↑   "Bevölkerung nach Nationalität und Geschlecht am 31. Dezember 2020" [Population by nationality and sex as of December 31, 2020] (CSV). Statistisches Landesamt Baden-Württemberg (ภาษาเยอรมัน). มิถุนายน 2021. สืบค้นเมื่อ 17 ตุลาคม 2021.
ฟรีเดินส์ไรช์ ฮุนเดิร์ทวัสเซอร์

| ฟรีเดินส์ไรช์ ฮุนเดิร์ทวัสเซอร์ |
| --- | --- |
ภาถ่ายที่นิวซีแลนด์เมื่อปี 1998
เกิด: ฟรีดริค ชโทวัสเซอร์ 15 ธันวาคม ค.ศ. 1928(1928-12-15) เวียนนา ประเทศออสเตรีย
เสียชีวิต: 19 กุมภาพันธ์ ค.ศ. 2000(2000-02-19) (71 ปี) บนเรือ ควีนเอลิซาเบธเดอะเซคเคินด์
สัญชาติ: ออสเตรีย นิวซีแลนด์ (ภายหลัง)
มีชื่อเสียงจาก:  ศิลปกรรม  สถาปัตยกรรม  วรรณกรรม 
ผลงานเด่น: ฮุนแดร์ทวัสเซอเฮาส์ วาลด์ชปีราเลอ คุนสท์เฮาส์วีน
ขบวนการ: สมัยใหม่
ฟรีดริค ชโทวัสเซอร์ (เยอรมัน: Friedrich Stowasser; 15 ธันวาคม ค.ศ. 1928 – 19 กุมภาพันธ์ ค.ศ. 2000) หรือเป็นที่รู้จักมากกว่าด้วยนามแฝง ฟรีเดินส์ไรช์ เรเกินทาก ดุงเคิลบุนท์ ฮุนเดิร์ทวัสเซอร์ (เยอรมัน: Friedensreich Regentag Dunkelbunt Hundertwasser; de) เป็นศิลปินสาขาทัศนศิลป์ และสถาปนิกชาวออสเตรีย มีผลงานโดดเด่นในสาขาการอนุรักษ์สิ่งแวดล้อม เขาเกิดที่เวียนนา ประเทศออสเตรีย และย้ายไปตั้งถิ่นฐานอยู่ที่ฟาร์นอร์ธ ในประเทศนิวซีแลนด์ตั้งแต่คริสต์ทศวรรษ 1970 ที่ซึ่งเขาอยู่อาศัยและสร้างสรรค์ผลงานเป็นส่วนใหญ่ ฮุนแดร์ทวัสเซอร์มีความโดดเด่นที่คติ "ต่อต้านเส้นตรง" และการปฏิบัติตามมาตรฐานใด ๆ ทั้งปวง ซึ่งแสดงออกมาในรูปแบบการออกแบบชิ้นงานและสิ่งปลูกสร้างต่าง ๆ ของเขา ผลงานชิ้นสำคัญของเขาได้แก่ ฮุนแดร์ทวัสเซอเฮาส์ ในเวียนนา
เขาหลงใหลในเส้นโค้งก้นหอย และเรียกเส้นตรงว่า "นอกรีตและไร้ศีลธรรม" และเป็น "สิ่งที่ถูกวาดอย่างขี้ขลาดไปตามกฎเกณฑ์ ปราศจากซึ่งความคิดหรือคสามรู้สึก" เขาตั้งชื่อทฤษฎีศิลปะแบบของเขาว่า "ทรันส์เอาโทมาทิสซึม" ซึ่งมุ่งเน้นที่ประสบการณ์ของผู้ชมมากกว่าของศิลปินผู้สร้างสรรค์ชิ้นงาน แนวคิดนี้ยังแสดงออกผ่านการออกแบบธงชาติใหม่ของนิวซีแลนด์ ที่เขานำเอารูปเส้นโค้งก้นหอยโกรูของวัฒนธรรมเมารีมาใช้
ในการกล่าวสุนทรพจน์ขณะเปลือยกายหลายครั้งในปี ค.ศ. 1967 ถึง 1968 เขากล่าวประณามว่าระบบกริดอันไร้มลทิน ที่ใช้ในสถาปัตยกรรมแบบร่วมสมัยนั้นเป็นการกักขังมนุษยชาติ และเป็นแค่ผลผลิตจากการผลิตทางอุตสาหกรรม เขาปฏิเสธคติเหตุผลนิยมและสถาปัตยกรรมที่ออกแบบโดยมีการใช้งานเป็นศูนย์กลาง เขาเชื่อว่าความหมดอาลัยตาอยากที่มนุษย์มีนั้นเกิดจากสถาปัตยกรรมอันสะอาด มีเหตุมีผล และมีหน้าตาเหมือน ๆ กัน แบบที่สร้างตามธรรมเนียมของอาโดล์ฟ โลส์ ผู้ประพันธ์ Ornament and crime (ค.ศ. 1908) เขาเรียกร้องให้บอยคอตสถาปัตยกรรมจำพวกนี้ และหันมาออกแบบสิ่งปลูกสร้างที่มอบสิทธิในการสร้างสรรค์อย่างอิสระของแต่ละบุคคล
เขามีส่วนร่วมในการรณรงค์อนุรักษ์สิ่งแวดล้อม ต่อต้านพลังงานนิวเคลียร์ รวมถึงพิทักษ์ป่า ทะเล และสัตว์ นอกจากนี้เขายังเป็นผู้สนับสนุนส้วมที่ใช้ระบบย่อยสลาย และแนวคิดของพื้นที่ชุ่มน้ำแบบสร้างขึ้น เขามองว่าขี้ไม่ได้น่าสะอิดสะเอียน แต่เป็นส่วนหนึ่งของวัฏจักรของธรรมชาติ ดังที่เขาเขียนในประกาศ The Holy Shit และในคู่มือการสร้างส้วมระบบย่อยสลายด้วยตนเอง แนวคิดนี้ยังแสดงออกผ่านการสร้างส้วมฮุนแดร์ทวัสเซอร์ ในคาวาคาวา ประเทศนิวซีแลนด์
ฟรีดริช นีทเชอ

| ฟรีดริช วิลเฮ็ล์ม นีทเชอ   Friedrich Wilhelm Nietzsche |
| --- | --- |

เกิด: ฟรีดริช วิลเฮ็ล์ม นีทเชอ 15 ตุลาคม ค.ศ. 1844(1844-10-15) ราชอาณาจักรปรัสเซีย
เสียชีวิต: 25 สิงหาคม ค.ศ. 1900(1900-08-25) (55 ปี) ไวมาร์,ซัคเซิน จักรวรรดิเยอรมัน
อาชีพ: นักปรัชญา, นักเขียน
สัญชาติ: เยอรมัน
แนว: นวนิยาย, เรื่องสั้น, บทความ
หัวข้อ: ปรัชญา, ศาสนา
แนวร่วมในทางวรรณคดี: อัตถิภาวนิยม
ผลงานที่สำคัญ: คือพจนาซาราทุสตรา

ลายมือชื่อ: 
ฟรีดริช วิลเฮ็ล์ม นีทเชอ (เยอรมัน: Friedrich Wilhelm Nietzsche) เป็นนักปรัชญา, นักวิจารณ์วัฒนธรรม, คีตกวี, นักกวี, ปราชญ์ภาษากรีกและละติน และนักนิรุกติศาสตร์ชาวเยอรมัน ผลงานของเขามีอิทธิพลต่อปรัชญาตะวันตกและองค์ปัญญายุคใหม่อย่างล้นหลาม เขาเริ่มทำงานเป็นนักนิรุกติศาสตร์คลาสสิกก่อนจะผันตัวมาเป็นนักปรัชญา นีทเชอเป็นอาจารย์นิรุกติศาสตร์ที่อายุน้อยที่สุดของมหาวิทยาลัยบาเซิลในปีค.ศ. 1869 ด้วยวัยเพียง 24 ปี เขาลาออกในปีค.ศ. 1879 ด้วยปัญหาสุขภาพเรื้อรัง ต่อมาในปีค.ศ. 1889 นีทเซอในวัย 44 ทุกข์ทรมานจากอาการป่วยจนสภาพจิตใจย่ำแย่ ตั้งแต่นั้นมาเขาก็ใช้ชีวิตภายใต้การดูแลของมารดาและพี่สาวจนเขาเสียชีวิตในปีค.ศ. 1900
เขาเกิดเมื่อวันที่ 15 ตุลาคม ค.ศ. 1844 ในหมู่บ้านเริคเคิน (Röcken) ใกล้กับเมืองไลพ์ซิช ในมณฑลซัคเซิน ราชอาณาจักรปรัสเซีย เป็นบุตรคนโตของคาร์ล ลูทวิช นีทเซอ (Carl Ludwig Nietzsche) บาทหลวงนิกายลูเทอแรน กับนางฟรันซิสคา เออเลอร์ (Franziska Oehler) บิดามารดาตั้งชื่อเขาตามพระนามของพระเจ้าฟรีดริช วิลเฮ็ล์มที่ 4 แห่งปรัสเซีย ซึ่งมีวันคล้ายวันประสูติตรงกับวันที่เด็กชายนีทเชอเกิด เขายังมีน้องอีกสองคนชื่อเอลีซาเบ็ท (Elisabeth) และลูทวิช โยเซฟ (Ludwig Joseph) บิดาของเขาเสียชีวิตในปี 1849 ส่วนน้องชายคนเล็กเสียชีวิตในอีกหกเดือนให้หลังบิดา สมาชิกที่เหลืออยู่จึงย้ายไปอยู่กับครอบครัวฝ่ายแม่ที่เมืองนามบวร์ค (Naumburg)
ผลงานของนีทเซอครอบคลุมอยู่ในหลายศาสตร์วิชา ทั้งศิลปศาสตร์, ปรัชญา, ประวัติศาสตร์, ศาสนา, โศกนาฏกรรม, วัฒนธรรม และวิทยาศาสตร์ งานเขียนของเขามีทั้งบทโจมตีเชิงปรัชญา, บทกวี และบทวิจารณ์วัฒนธรรม ขณะเดียวกันก็แฝงไปด้วยคำคมและคำเสียดสี บุคคลที่เป็นแรงบันดาลใจของนีทเชอในช่วงแรกคือเหล่านักปรัชญาแถวหน้าทั้งหลายของยุคนั้น เช่นอาร์ทัวร์ โชเพินเฮาเออร์, ริชชาร์ท วากเนอร์ และโยฮัน ว็อล์ฟกัง ฟ็อน เกอเทอ เป็นต้น งานด้านปรัชญาชิ้นเด่นของนีทเชอมีทั้งบทวิจารณ์สุดโต่งของความเที่ยงแท้ในแบบมุมมองนิยม (Perspectivism), บทวิจารณ์เชิงวงศ์ตระกูลของศาสนาและศีลธรรมชาวคริสต์ (Christian morality) ตลอดจนทฤษฎีศีลธรรมของนาย–บ่าว (Master–slave morality) นีทเชอยังเป็นเจ้าของวลีสุดคมคายที่ว่า "พระเจ้าตายแล้ว" ("Gott ist tot") เขามองว่าสังคมยุคใหม่ไม่ได้ถูกขับเคลื่อนโดยหลักธรรมคำสอนอีกแล้ว แต่เป็นวิทยาศาสตร์และอุตสาหกรรม แม้แต่ศีลธรรมก็เป็นสิ่งที่มนุษย์สร้างขึ้น แต่ผู้คนมักอาจจะเข้าใจผิดว่าคำกล่าวนี้เป็นการที่กล่าวอย่างก้าวร้าวว่าผู้ที่เป็นพระเจ้านั้นได้ตายลงแล้ว แต่น้ำเสียงของนีทเซอกลับไปด้วยความกังวลกับสิ่งที่กำลังเกิดขึ้นมาระยะซึ่งได้เกิดแล้วในยุคเขาคือการปฎิวัติทางวิทยาศาสตร์ ซึ่งสิ่งมีปัญหาคือการที่ วิทยาศาตร์นั้นมีแต่ข้อเท็จจริงซึ่งไม่ได้มอบจุดหมายในการใช้ชีวิตความหมายของจักรวาลและสิ่งต่างๆ ซึ่งมีแต่ข้อเท็จจริงหรือ Fact ที่คอยตบหน้าคน
ผลงาน

The Birth of Tragedy (1872)
On Truth and Lies in a Nonmoral Sense (1873)
Untimely Meditations (1876)
Human, All Too Human (1878; เพิ่มเติม 1879, 1880)
Daybreak (1881)
The Gay Science (1882)
คือพจนาซาราทุสตรา Thus Spoke Zarathustra (1883–1885)
Beyond Good and Evil (1886)
On the Genealogy of Morality (1887)
The Case of Wagner (1888)
Twilight of the Idols (1888)
The Antichrist (1888)
Ecce Homo (1888)
Nietzsche contra Wagner (1888)
The Will to Power (ต้นฉบับยังไม่ได้ตีพิมพ์)
ฟรีดริช เบ็สเซิล

| ฟรีดริช เบ็สเซิล |
| --- | --- |
ฟรีดริช เบ็สเซิล
เกิด: 22 กรกฎาคม ค.ศ. 1784(1784-07-22) มินเดิน, มินเดิน-ราเวินส์แบร์ค (ปัจจุบันอยู่ในเยอรมนี)
เสียชีวิต: 17 มีนาคม ค.ศ. 1846(1846-03-17) (61 ปี) เคอนิชส์แบร์ค, ปรัสเซีย (ปัจจุบันคือคาลีนินกราดในรัสเซีย)
สัญชาติ: ปรัสเซีย (เยอรมัน)
อาชีพ: นักดาราศาสตร์และนักคณิตศาสตร์
ฟรีดริช วิลเฮ็ล์ม เบ็สเซิล (เยอรมัน: Friedrich Wilhelm Bessel; 22 กรกฎาคม ค.ศ. 1784 – 17 มีนาคม ค.ศ. 1846) เป็นนักคณิตศาสตร์ นักดาราศาสตร์ชาวเยอรมัน ผู้สร้างระบบฟังก์ชันของเบ็สเซิล (ต่อมาค้นพบโดยดานีเอล แบร์นุลลี) เขาเป็นนักวิทยาศาสตร์ร่วมสมัยกับคาร์ล เกาส์ ซึ่งเป็นทั้งนักคณิตศาสตร์และนักดาราศาสตร์เช่นกัน ดาวเคราะห์น้อย 1552 เบ็สเซิล ได้ตั้งชื่อตามชื่อสกุลของเขาเพื่อเป็นเกียรติ
แหล่งข้อมูลอื่น

Friedrich Bessel at the Mathematics Genealogy Project
ประเทศลีชเทินชไตน์
ประวัติศาสตร์

ในปี ค.ศ. 1719 โยฮันน์ที่ 1 โยเซฟ เจ้าชายแห่งลีชเทินชไตน์ ได้ซื้อแคว้นสองแคว้นที่มีชื่อว่า วาดุซ และ เชลเลนบูร์ก จากจักรวรรดิโรมันอันศักดิ์สิทธิ์และตั้งชื่อใหม่ว่า ลีชเทินชไตน์ ต่อมาในปี ค.ศ. 1815 ดินแดนนี้ได้กลายเป็นส่วนหนึ่งของสมาพันธรัฐเยอรมัน และแยกตัวออกเป็นอิสระในปี ค.ศ. 1866 ลีชเทินชไตน์เป็นประเทศเดียวในยุโรปในศตวรรษที่ 20 ที่ไม่เคยเกิดสงครามเลย
ภูมิศาสตร์

ประเทศลีชเทินชไตน์ตั้งอยู่ทางตอนกลางของทวีปยุโรป อยู่ระหว่างประเทศสวิตเซอร์แลนด์และออสเตรีย พิกัด 47°16′ องศาเหนือ 9°32′ องศาตะวันออก มีพื้นที่ทั้งหมดเพียง 160 ตารางกิโลเมตร ซึ่งมีขนาดใกล้เคียงกับกรุงวอชิงตัน ดี.ซี. (มีขนาดเป็น 0.9 เท่า) โดยมีความยาวจากเหนือจรดใต้ 25 กิโลเมตร และกว้างสุดเพียง 6 กิโลเมตร มีพรมแดนติดต่อกับประเทศออสเตรียยาว 34.9 กิโลเมตร ติดกับสวิตเซอร์แลนด์ 41.1 กิโลเมตร รวมพรมแดนยาวทั้งหมด 76 กิโลเมตร แต่ในปี ค.ศ. 2006 มีการสำรวจและพบว่า อาณาเขตที่แท้จริงมากกว่าเดิม 1.9 กิโลเมตร เป็น 77.9 กิโลเมตร ลีชเทินชไตน์เป็นหนึ่งในสองประเทศของโลกที่ถูกประเทศที่ไม่มีทางออกสู่ทะเลล้อมรอบ ซึ่งอีกประเทศหนึ่งคือ อุซเบกิสถาน
พื้นที่ 2 ใน 3 ของประเทศเป็นภูเขา ภูเขาส่วนใหญ่เป็นส่วนหนึ่งของเทือกเขาแอลป์ มีแม่น้ำไรน์ไหลผ่านทางด้านตะวันตกของประเทศ จุดที่สูงที่สุดคือยอดเกราชปิทซ์ (Grauspitz) มีความสูงจากระดับน้ำทะเล 2,599 เมตร ตั้งอยู่ใต้สุดของประเทศ ส่วนจุดที่ต่ำที่สุดสูงกว่าระดับน้ำทะเล 430 เมตร
ส่วนภูมิอากาศมีลักษณะคล้ายกับประเทศสวิตเซอร์แลนด์ ในฤดูหนาวอากาศหนาว เมฆมาก มีหิมะและฝนบ่อยครั้ง ส่วนในฤดูร้อนจะชื้น อากาศเย็นถึงอุ่น มีเมฆมาก
การแบ่งเขตการปกครอง

ลีชเทินชไตน์แบ่งเขตการปกครองออกเป็น 11 เทศบาล (เยอรมัน: Gemeinden, รูปเอกพจน์ : Gemeinde) ส่วนใหญ่ประกอบด้วยเมืองเพียงแห่งเดียว โดยเทศบาล 5 แห่งจัดอยู่ในเขตเลือกตั้งตอนล่าง (Unterland) และอีก 6 แห่งอยู่ในเขตเลือกตั้งตอนบน (Oberland) เทศบาลทั้ง 11 แห่งมีดังนี้
| ธง | เทศบาล | ประชากร (31 มิถุนายน 2557) | พื้นที่ (ตารางกิโลเมตร) |
| --- | --- | --- | --- |
เขตเลือกตั้งอุนเทอร์ลันท์ (Unterland)
|  | รุกเก็ล (Ruggell) | 2,108 | 7.38 |
|  | เช็ลเลินแบร์ค (Schellenberg) | 1,050 | 3.59 |
|  | กัมพรีน (Gamprin) | 1,635 | 6.12 |
|  | เอ็ชเชิน (Eschen) | 4,341 | 10.38 |
|  | เมาเริน (Mauren) | 4,124 | 7.49 |
เขตเลือกตั้งโอเบอร์ลันท์ (Oberland)
|  | ชาน (Schaan) | 5,964 | 26.92 |
|  | พลังเคิน (Planken) | 421 | 5.34 |
|  | วาดุซ (Vaduz) | 5,391 | 17.32 |
|  | ทรีเซินแบร์ค (Triesenberg) | 2,620 | 29.69 |
|  | ทรีเซิน (Triesen) | 4,966 | 26.48 |
|  | บัลท์เซิร์ส (Balzers) | 4,595 | 19.73 |